[{"text_idx": "#000000", "text": "Kunstiministeerium. Jaak Kikas korrigeerib U\u0308lo Soosterit"}, {"text_idx": "#000001", "text": "Kunstiministeeriumi eetris on seekord fu\u0308u\u0308sikute ja lu\u0308u\u0308rikute dispuut. Vastamisi on fu\u0308u\u0308sika professor Jaak Kikas ning kunstiminister Indrek Grigor. Juttu tuleb artoonikast, katoptromaaniast, pareidooliast, mitte-eukleidilisest geomeetriast ning stella-raator-tu\u0308u\u0308pi reaktorite eelistest tavapa\u0308rasemate toka-mak-tu\u0308u\u0308pi reaktorite ees.\nSaate lo\u0303pus heidame pilgu kujutavakunsti avangardi hetkeseisule ja teeme juttu KaISMI-st ehk kru\u0308ptokristlikust idiosu\u0308mmeetrilisest minimalismist."}, {"text_idx": "#000002", "text": "Kunstiministeeriumi na\u0308itusesoovitus: Jevgeni Zolotko kru\u0308ptokristlik installatsioon"}, {"text_idx": "#000003", "text": "Kunstiministeeriumi na\u0308itusesoovituseks on Jevgeni Zolotko installatsioon \u201cAlus (I)\u201d, mida on 29. oktoobrini vo\u0303imalik ku\u0308lastada Tartus galeriis Noorus."}, {"text_idx": "#000005", "text": "Selles, esmapilgul iroonilise naljana tunduvas ma\u0308a\u0308ratluses on omajagu u\u0308ldistuslikku to\u0303de."}, {"text_idx": "#000006", "text": "2015. aasta lo\u0303pus toimus Y-galeriis \u2013 mis tegutses toona Tartu u\u0308likooli ajaloolise kiriku vo\u0303lvide all \u2013 Nadez\u030cda Ts\u030cernobai na\u0308itus \u201cAltarid\u201d. Na\u0308ituse u\u0308lesehituse teljeks oli piklik su\u0308mmeetriline ruum, mis lo\u0303ppes tinglikult kapp-altari tu\u0308u\u0308pi maaliga."}, {"text_idx": "#000007", "text": "Mo\u0308o\u0308dunud na\u0308dalal lo\u0303ppes Tartu Kunstimajas Peeter Krosmanni ja Nadez\u030cda Ts\u030cenobai u\u0308hisna\u0308itus \u201cSuhe\u201d, mis, to\u0303si, oli Y-galeriis toimunuga sisulises seoses, kuid see asjaolu u\u0308ksi ei po\u0303hjenda kuidagi, miks ka selle na\u0308ituse u\u0308lesehitus oli piklik su\u0308mmeetriliselt jaotatud ruum, kus keskne koht paradiisiaia motiivil."}, {"text_idx": "#000008", "text": "Tartu Valgusfestivali grupina\u0308ituse \u201cTo\u0303otatud valgus\u201d raames galeriis Noorus eksponeeritud Jevgeni Zolotko \u201cAlus (I)\u201d on samuti piklik su\u0308mmeetriline ruum, kus kunstniku lisatud sammaste vahelt joonistuvad va\u0308lja kaks teineteist su\u0308mboolselt peegeldavat ku\u0308lglo\u0308o\u0308vi ning nende vaheline kesklo\u0308o\u0308v, mis viib altariseina ja triptu\u0308hhonini. Ehk galeriile on antud basiilikat su\u0308mboliseeriv vorm."}, {"text_idx": "#000009", "text": "12. oktoobril avati Tallinnas Hobusepea galeriis Zolotko ko\u0303rval uude skulptorite po\u0303lvkonda kuuluva Jass Kaselaane na\u0308itus \u201cVaikelu\u201d, mis lihtsustatult o\u0308eldes koosneb kolmest teineteist kordavast lauast, kusjuures laualt ei puudu ka Neitsi Maarja."}, {"text_idx": "#000011", "text": "To\u0303si, minimalismi mo\u0303iste kasutuse seaksin ma ko\u0303igi nimetatud na\u0308ituste puhul kahtluse alla. Ent sellest ei ole tegelikult suurt lugu, sest juba pa\u0308ev pa\u0308rast KaISM-i su\u0308ndi po\u0308o\u0308rdus Zolotko post-KaISM-i ja Krosmann suubus maneristliku joonega pseudo-KaISM-i."}, {"text_idx": "#000013", "text": "Grupina\u0308ituse piiravasse konteksti pressituna ja\u0308a\u0308b \u201cLeigus\u201d vaatajale to\u0303ena\u0308oliselt vo\u0303rdlemisi kru\u0308ptiliseks. Seeto\u0303ttu soovitan ko\u0303igil tulla vaatama ka installatsiooni \u201cAlus (I)\u201d galeriis Noorus, sest sarnased kujundid: na\u0308iteks valget, puhast ideaali kujutav antiik vastandatuna Zolotko autorimaterjaliks kujunenud hallile, lagunevale paberimassile. Isa ehk o\u0303petaja ja poja vo\u0303imusuhe. Lo\u0303putu, mitte kuhugi viiv teekond, mida saadab sisutu\u0308hi a\u0308rplev mo\u0308la."}, {"text_idx": "#000014", "text": "Nii nende kui ko\u0303igi teiste Zolotko vo\u0303rdlemisi otseselt religioossete kujundite roll keerulise u\u0308lesehitusega installatsioonis \u201cLeigus\u201d muutub ma\u0308rksa hoomatavamaks, kui otsida neile vastust KaISM-liku lihtsusega u\u0308lesehitatud installatsioonist \u201cAlus (I)\u201d galeriis Noorus. Avatud veel 29. oktoobrini."}]